Izquierda Unida

Izquierda Unida é unha organización política española federalista, republicana e de esquerdas.

 Estrutura 
Segundo os seus estatutos, é un movemento político, social e cultural que se conforma nunha organización, política e xuridicamente soberana, que ten como obxectivo transformar gradualmente o sistema capitalista económico, social e político, nun sistema socialista democrático, fundamentado nos principios de xustiza, igualdade e solidariedade, organizado en forma dun Estado de dereito federal e republicano. Foi creada ao redor das mobilizacións contra o ingreso de España na OTAN en 1986. Inicialmente foi formada polo Partido Comunista de España (PCE), o Partido Comunista de los Pueblos de España (PCPE), Partido de Acción Socialista (PASOC), Izquierda Republicana (IR), a Federación Progresista (FP), o Partido Carlista e o Partido Humanista, así como independentes. Gradualmente estes partidos foron marchando de IU e actualmente está constituída polo PCE, Colectivo de Unidad de los Trabajadores e Iniciativa Socialista de Izquierdas (ISI). En Cataluña IU non actúa, o seu referente político alí Esquerra Unida i Alternativa é unha organización soberana.

 Funcionamento interno 
Ten ó redor de 70.000 afiliados. O seu responsable máximo dende 2016 é o coordinador xeral Antonio Garzón, e anteriormente Cayo Lara, Gaspar Llamazares, Gerardo Iglesias e Julio Anguita.

 Federacións 
IU ten unha organización federal da que forman parte quince federacións que teñen unha denominación específica:
 en Andalucía, Izquierda Unida - Los Verdes Convocatoria por Andalucía; 
 en Galiza Esquerda Unida-Izquierda Unida; 
 no País Valenciano Esquerra Unida del País Valenciá; 
 en Baleares Esquerra Unida de les Illes Balears; 
 en Navarra Izquierda Unida de Navarra-Nafarroako Ezker Batua;
 en Aragón Izquierda Unida de Aragón; 
 en Castela-A Mancha Izquierda Unida - Izquierda de Castilla La Mancha;
 nas Canarias Izquierda Unida Canaria; 
 en Asturias Izquierda Unida de Asturias - Izquierda Xunida d'Asturies; 
 en Cantabria Izquierda Unida de Cantabria; 
 en Estremadura Izquierda Unida - Compromiso por Extremadura; 
 en Castela e León Izquierda Unida de Castilla y León; 
 en Ceuta Izquierda Unida de Ceuta; 
 na Rioxa Izquierda Unida de La Rioja; 
 en Madrid Izquierda Unida Comunidad de Madrid; 
 en Melilla Izquierda Unida de Melilla; y
 en Murcia Izquierda Unida de la Región de Murcia.

Ademais existen dúas organizacións soberanas federadas a IU: Ezker Batua no País Vasco e Esquerra Unida i Alternativa en Cataluña.

 Resultados electorais 
ElecciónsLíder/CandidatoVotosPorcentaxeRepresentantes1986 XeraisGerardo Iglesias935.5044,63%7 deputados1987 MunicipaisGerardo Iglesias1 399 3647,18%2.315 concelleiros1987 EuropeasGerardo Iglesias1 011 8305,25%3 eurodeputados1989 XeraisJulio Anguita1 858 5889,07%17 deputados1989 EuropeasJulio Anguita961.7426,06%4 eurodeputados1991 MunicipaisJulio Anguita1 579 0978,38%2.614 concelleiros1994 EuropeasJulio Anguita2 497 67113,44%9 eurodeputados1995 MunicipaisJulio Anguita2 589 78011,68%3.493 concelleiros1996 XeraisJulio Anguita2 639 77410,54%21 deputados1999 MunicipaisJulio Anguita1 387 9006,52%2.295 concelleiros1999 EuropeasJulio Anguita1 221 5665,77%4 eurodeputados2000 XeraisFrancisco Frutos1 263 0435,45%8 deputados2003 MunicipaisGaspar Llamazares1 394 8716,68%2.198 concelleiros2004 XeraisGaspar Llamazares1 284 0814,96%3 deputados2004 EuropeasGaspar Llamazares643.1364,15%1 eurodeputado

 A partir do 2004, IU concorre ás eleccións coaligada con ICV, na táboa móstranse apenas os deputados obtidos por IU, e non os que foron para ICV.

 Véxase tamén 
 Ligazóns externas 
 Web oficial

Categoría:Organizacións políticas de España